Иван Цанев
Цветница

chitanka.info

На дядо — жълти минзухари,

да си ги има за другари.

На баба — стръкче от иглика,

за да са лика и прилика.

На мама — тези три кокичета,

че тя си има три момичета.

Така за всекиго — накратко,

накрая идва ред на татко.

Понеже той си няма син —

ще му е син синчецът син!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.